TÖRVÉNYEINK TÖRTÉNETE AZ AUSZTRIAI HÁZ ALATT. 215 
esküdt pénzfelügyelők neveztetni parancsoltatnak, kik adásvevésben a né- 
met pénzeket magyaroknál nagyobb értékben elvétetni ne engedjék, s a 
bűnösök áruit azonnal elkobozzák. 
A 18-dik ágazat az ünnepnyolcadi széket vízkeresztkor elkezdetni, 
a helytartói széket pedig folytattatni parancsolja. 
A. 20- és 21-dik ágazatok a hadi nép által tett fosztások és kárté- 
telek iránti bevégzett vizsgálatoknak sikeresítését és ily vizsgálatok foly- 
tatását sürgetik. 
A 22-dik ágazat a megyék grófjainak hivataluk vesztesége alatt 
kötelességúl teszi: hogy minden erószakosan elfoglalt vagy ezután elfogla- 
landó jószágoknak visszabocsátását eszközüljék. 
A 23—37-dik ágazatokban kéretik a királyi felség: 1) Hogy Ko- 
márom vármegyének magyar megyés grófot adjon. — 2) Hogy hazánknak 
egyéb tartományai felé létező határait valahára igazíttassa el. — 3) Hogy a 
borsmonostori apátságot Magyarországhoz csatolja vissza. — 4) Hogy a 
szabad és bányavárosoknak piacpénz- és vámvételbeli szabadságát minde- 
nütt tartassa meg, és annak megszegóit törvény útján büntettesse. — 5) 
Hogy szokatlan harmincadot és vámpénzt vétetni ne engedjen. — 6) Hogy 
hazánk törvényeivel és szabadságaival ellenkező parancsokat senkinek ké- 
résére ki ne adasson. — 7) Hogy az egyházi javak János király pártolói 
részéről vissza nem bocsáttatván, a szentmártoni, gyóri, veszprémi, és 
sümegi várakat, nehogy ellenség kezébe essenek , erősíttesse meg. — 8) 
Hogy Hederváry György jószágait Bakith kezeiból szabadíttassa ki, és 
mind azokat mind Lipcse várát valahára adassa vissza, — 9) Hogy Morva- 
ország kapitányát Trynka Jánosnak Sárkán úr ellen indított , és országunk 
rendes bírái elébe tartozó perébeni bíráskodástól tiltsa el, mind a két per- 
lekedő fél magyar hazafi lévén. — 10) Hogy Polham urat Batthyány Fe- 
rencnek , ki ellene némely földek és szólók iránt indított perében már két 
itéletet nyert, további háborgatásától tiltsa el. — 11) Hogy a vasvári káp- 
talannak Fyersth Móric által elfoglalt birtokát adassa vissza. — 12) Hogy 
Pekry Lajost valahára már bocsássa szabadon. — 183) Hogy Dobrakuthya 
várát Slavóniában , mivel ura Zekel Ferenc arra nem képes , szükségesek- 
kel láttassa el. — 14) Hogy mind ezen, mind előbbi gyüléseikben hozott 
ágazataikra és előterjesztett kéréseikre választ adni méltóztassék. 
A mi a király válaszát illeti: abban a király országunk rendeinek 
határozatait , legnagyobb részint szórul szóra előadva, helybenhagyja, s 
